પાકિસ્તાની ટીમનો કેપ્ટન શાહિદ આફ્રિદી સામે ચાલીને ભારતીય ટીમ જ્યાં પ્રેક્ટિસ કરી રહી હતી ત્યાં આવ્યો હતો. પોતાનાં તરફ આવતો જોઇ વિરાટ કોહલી પણ સામે ચાલીને આફ્રિદી પાસે ગયો હતો. કોહલીએ તેની સાથે હાથ પણ મિલાવ્યો હતો. શોએબ મલિક સુરેશ રૈનાને પણ ગળે મળ્યો હતો. ઉલ્લેખનીય છે કે, એશિયા કપ દરમિયાન વિરાટ કોહલીએ મોહમ્મદ આમિરને ભેટમાં બેટ આપવાનું વચન આપ્યું હતું જે તેણે પુર્ણ કર્યું હતું.